Уасэ зимыIэ щIыуэпс
Налшык къалэ администрацэм щIалэгъуалэ Iуэхухэмрэ жылагъуэ зэгухьэныгъэхэмкIэ и къудамэм «ЩIыгу щхъуантIэ-2013» зэIущIэ ирегъэкIуэкI.
Экологиер хъумэным теухуа мы Iуэхур IыхьитIу гуэшауэ къызэрагъэпэщащ: япэм дыкъэзыухъуреихь дунейр хъумэным теухуауэ щIалэгъуалэм заочнэу къыхурагъэхь лэжьыгъэхэм щыхэплъэнущ, етIуанэм проект нэхъыфIхэр хэIущIыIу щащIынущ.
Форумым мыпхуэдэ унэтIыныгъэхэр иIэщ: «ЩIыуэпсыр уасэ зимыIэ хъугъуэфIыгъуэу псоми къыдитащ», «Эко-объектив», «ЛIэщIыгъуэхэм къадекIуэкIа хабзэхэр», «Иджырей зэманымрэ лъэпкъ хабзэхэмрэ».
Абы хэт хъунущ илъэс 14-25-рэ ныбжьым ит щIалэгъуалэм я мызакъуэу, абыхэм я егъэджакIуэхэри, я унафэщIхэри, Iуэхум теухуауэ жэрдэм щхьэпэ зиIэ дэтхэнэри.
Зэпеуэм хэтыну гукъыдэж зыщIхэм мэлыжьыхьым и 30-м нэсыху я проектхэр ирахьэлIэн хуейщ Налшык къалэ администрацэм и пэш №24-м. Телефонхэр: 42-27-68, 47-46-96.
ЛЪОСТЭН Музэ.
